open-index/open-wikipedia-markdown huggingface dataset:
Mollie Jepsen

**Mollie Jepsen** (born September 17, 1999) be Canadian alpine skier.

## Early life

Dem born Jepsen insyd West Vancouver, British Columbia widout several fingers for ein eft hand top. She learn to ski by de age of two wey she sanso take gymnastics classes. Dey grow up, she attend West Vancouver Secondary wich na she graduate from insyd 2017.

## Career

Na dem influence am make she start competitive skiing after she watch de 2010 Winter Olympics wey she join de Whistler Mountain Ski Club. However, wen na she be 13 she tear ein right anterior cruciate ligament (ACL) wey she san tear am wen na she be 15.

Despite dis, na dem select am make she compete plus Team Canada during de 2018–19 season. Upon she return to British Columbia after she partake insyd Team Canada ein summer training camp insyd Chile, na dem diagnose am plus Crohn’s disease. She qualify for de 2018 Winter Paralympics insyd PyeongChang, South Korea, wer na she win ein first gold medal insyd de super combined event. She sanso win silver medal insyd de slalom den two bronze medals insyd downhill den giant slalom. 

Na dem name am de Female Para-Alpine Athlete of de Year for de Audi 2018 Canadian Ski Racing Awards den de Best Female Athlete for de 2018 Canadian Paralympic Sport Awards.

She win Canada ein first gold, de gold medal insyd de women's downhill standing event for de 2022 Winter Paralympics dem hold insyd Beijing, China. She sanso win silver insyd de giant slalom wey na dem honour am wey na dem choose am make she be Canada ein flag carrier for de closing ceremonies insyd.

## References


## External links

* Mollie Jepsen at de International Paralympic Committee
* Mollie Jepsen at IPC.InfostradaSports.com (archived)
* Mollie Jepsen at de Canadian Paralympic Committee
2015 Accra explosion

For June 3, 2015 insyd, na fire plus explosion occur for petrol station wey dey Ghana ein capital city Accra insyd.

## Explosion
Na dem dey use de Goil station, near Kwame Nkrumah Interchange wey dey downtown area as shelter if heavy rain anaa flood dey happen for de city insyd plus na chaw mannas park dema cars den buses dey wait make dey leave go dema destination as de explosion happen. Mannas dey believe sey ebe de fuel tanks wey cause de explosion but dem no sheda get evidence make dem take back am. Na 96 people wey dey take shelter for de station before de explosion kill dem.

Secof de flooding, na de water cam mix plus de fuel. So as de tank explode, de water exacerbate den spread de fire enter de nearest buildings wey e kill chaw citizens. Na de flood make am difficult make to rescue people. Na dem carry chaw bodies go 37 Military Hospital, ein be de largest specialist hospital for Ghana insyd to de extend sey na de morgue cam make full.

## Reactions

* Ghana ein presido John Dramani Mahama go de site wey dey explosion happen den give 3 days mourning make dem take mourn dema de lives wey dem lose. Na esana authorize GHC 60 million ($14.5 million) recovery fund give those wey de explosion affect. Presido Mahama stated that he would start to push for legislation to prevent building on waterways in order to prevent such accidents from happening again. Na de incident worse pass de disaster wey happen den crush 127 people for de Accra Sports Stadium insyd during de match wey happen for 2001 insyd.
* De Cardinal Secretary of State wey dem dey call Pietro Cardinal Parolin send telegram message give de Right Reverend Joseph Osei-Bonsu wey be President give de Ghana Bishop's Conference make e take console de victims wey de explosion affect, for Pope Francis ein name insyd.

De Holy Father send ein heart felt condolences give de authorities plus de entire nation people wey lost dema relatives to de explosion wey happen for de Fuel station insyd.

## References
Anna-Lena Forster

**Anna-Lena Forster** (born 15 June 1995) be German para-alpine skier wey compete for de 2014, 2018 den 2022 Winter Paralympics wey she win six medals.

## Early life

Dem born Forster insyd Radolfzell, Konstanz Germany. Na dem born am widout right leg den plus bones missing insyd ein left leg. She start dey ski for de age of six for de VDK Munchen ski club.

## Career

Forster dey compete insyd de LW12 para-alpine skiing classification wey she dey use mono-ski den outriggers.

For de 2013 IPC Alpine Skiing World Championships, she win silver medal insyd de women's slalom insyd time of 2 minutes 31.31 seconds. Na dem sanso place am fourth insyd de super-combined den fifth insyd de super-G buh she fail make she fini de giant slalom.

Na dem select Forster as part of de German team for de 2014 Winter Paralympics insyd Sochi, Russia. Dey compete insyd de slalom she fini insyd time of 2 minutes 14.35 seconds wey na dem identify am as de gold medal winner wey na dem post press releases wey dey announce ein victory. Na dem give am gold secof ein compatriot Anna Schaffelhuber, wey fini insyd faster time, wey na dem disqualify secof she no get ein outriggers insyd stationary position for de start of ein first run. Dey follow appeal na dem reinstate Schaffelhuber wey dem award Forster de silver medal. Forster win ein second silver medal of de Games, she san fini behind Schaffelhuber, insyd de combined. Na de two German skiers be de athletes per make dem plete de race. Ein third Paralympic medal, bronze, cam insyd de giant slalom wer na she fini behind Schaffelhuber den Austrian skier Claudia Lösch insyd time of 2 minutes 59.33 seconds. Insyd de downhill Forster cam fourth wey she therefore miss out for medal top. She fail make she fini de super-G event.

Na dem nominate Forster for de Baden Sports Personality of de Year award insyd 2012 den insyd 2013 na dem award am gold medal by ein home town of Radolfzell make dem mark ein achievements.

She win de silver medal insyd de women's downhill sitting event for de 2022 Winter Paralympics.

## References


## External links
Wikimedia Commons has media related to ******.
* Anna-Lena Forster at de International Paralympic Committee
* Anna-Lena Forster at IPC.InfostradaSports.com (archived)
* Anna-Lena Forster at Team Deutschland Paralympics (insyd German)
Liu Sitong

**Liu Sitong** (born 25 July 1994) be Chinese para-alpine skier.

## Career

She represent China for de 2018 Winter Paralympics dem hold insyd Pyeongchang, South Korea. She compete insyd de women's slalom den women's giant slalom events.

She represent China for de 2022 Winter Paralympics dem hold insyd Beijing, China wey she win four medals, silver insyd de giant slalom, den bronze insyd women's downhill, slalom den super combined sitting events.

## References
Ebba Årsjö

**Ebba Årsjö** (born 12 January 2001) be Swedish para alpine skier wey compete for de 2022 Winter Paralympics.

## Career

Årsjö compete for de 2021 World Para Snow Sports Championships wer na she win gold medals insyd de slalom, den parallel event.

She compete for de 2022 Winter Paralympics wey she win gold medals insyd de super combined den slalom standing events. She sanso win de bronze medal insyd de downhill standing event. Insyd 2022, she receive de Victoria Award.

For 9 November 2022, she announce she no longer go compete insyd downhill skiing.

De 2023–2024 season see am winning de overall World Cup for first time.

## Ein life matter

Na den born am plus Klippel–Trénaunay syndrome wich result insyd muscle reduction for ein right leg insyd.

## References
Ursula Steiger

**Ursula Steiger** be Austrian para-alpine skier. She represent Austria for de 1976 Winter Paralympics den for de 1980 Winter Paralympics. In total she win one silver medal den three bronze medals insyd alpine skiing.
## Achievements

## References


## External links

* Ursula Steiger at de International Paralympic Committee
Brigitte Rajchl

**Brigitte Rajchl** be Austrian para-alpine skier. She win medals wey she dey represent Austria for de 1976 Winter Paralympics den for de 1980 Winter Paralympics. She sanso represent Austria for de 1984 Winter Paralympics den 1988 Winter Paralympics buh she no win medal for dese games.
## Achievements

## References
Lorna Manzer

**Lorna Manzer** be Canadian Paralympic skier. Over de course of two Paralympic Games, she earn two bronze medals, two gold medals, den one silver for Team Canada.

## Career

While she major insyd physical education for Mount Royal College insyd de 1970s, Manzer lost part of ein right leg wen na she be run over by car for de Trans-Canada Highway. During ein recovery, she cam in contact plus Jerry Johnston den Sunshine Village wey work plus amputees insyd cross-country skiing. Plus practice, Manzer den Brent Munro cam turn de first Canadians make dem participate insyd Cross-country skiing for de 1976 Winter Paralympics. She earn gold medal for de 5 km short distance Class II race, although na she be de competitor per. Manzer sanso fini insyd third place insyd de Women's Slalom II den Giant Slalom II. Insyd de Paralympic Winter Games wey dey follow, Manzer earn gold medal insyd de Women's Slalom 2A den silver medal insyd Women's Giant Slalom 2A. She earn certified skiing instructors certificate from de Canadian Ski instructors Alliance wey she win three medals for de 1982 Winter World Championships for de Disabled. She receive bronze medal insyd alpine skiing, anoda bronze insyd giant slalom, den silver medal insyd downhill.

## References
Swimming at the 2024 Summer Olympics – Men's 50 metre freestyle

De **men's 50 metre freestyle** be event wey go happen for de 2024 Summer Olympics. Dem go do for Paris Aquatics Centre on 1 den 2 August 2024.

before dem go start competition, dis people wey dey hold de world den Olympic records: 

## Qualification
Ebe de National Olympic Committee (NOC) wey go enter a two qualified athletes wey get de Olympic Qualifying Time (OQT)  for each individual event.  NOCs go fi allow swimmer join using de Universality Place if dem nor get any swimmer wey get de standard entry times.

### Time standards
Swimmers mor get demma qualifying time for de 2023 den 2024 World Championships, continental championships, continental swimming meets, national championships and selection trials, den any international event wey de World Aquatics approve an wey happen for  den  1 March 2023 and 23 June 2024 insyd. 

## Competition format
de competition consists of three rounds: heats, semifinals, and a final. De swimmers wey best 16 times in de heats go qualify gp semifinals. The swimmers wey get de best 8 times in de semifinals go advance to the final. Dem dey use Swim-offs  to break.

## Schedule
All time go be in Central European Summer Time (UTC+2)

## Results

### Heats

### Semifinals
De swimmers wey get de best 8 times, regardless of heat,  go advance go final.

### Final

## References
Eva Lemezova

**Eva Lemežová** be Czechoslovakian Paralympic alpine skier. She compete insyd de 1976 den 1980 Winter Paralympics. She win four medals, three gold, den one silver.

## Career

For de 1976 Paralympic Winter Games insyd Örnsköldsvik, she win three gold medals: insyd slalom III (time 2: 03.74), giant slalom III (time 2: 25.49), den insyd super combined III, ahead of West German athlete, Traudl Weber.

For de 1980 Winter Paralympics insyd Geilo, she fini second insyd de 3A slalom, plus time of 1:39.93, behind de American Cindy Castellano insyd 1: 25.84. Na she be fourth insyd de giant slalom, plus time of 3:07.95  (behind Cindy Castellano insyd 2: 39.58, Kathy Poohachof insyd 2: 42.58 den Franciane Fischer plus 2: 52.27).

## References


## External links

* Eva Lemezova at de International Paralympic Committee
* Eva Lemežová – Příhodová at de *Český Paralympijský Výbor* [cs] (insyd Czech)
Elisabeth Osterwalder

**Elisabeth Osterwalder** be Swiss Para-alpine skier den athlete. She represent Switzerland for de 1984 Paralympic Winter Games. She win total of seven medals.

## Career

She compete for de 1976 Winter Paralympics, insyd Örnsköldsvik, for giant slalom IV A insyd wey she win gold medal, plus time of 3:02:07.

She compete for de 1980 Winter Paralympics insyd Geilo, wey she win gold medals for giant slalom 2B insyd - insyd 3:39:11, den slalom 2B - insyd 2:07:16.

She compete for de 1984 Winter Paralympics, insyd Innsbruck , wey she win silver medal insyd de LW4 super combined race (insyd 7'08" 33), den she fini fourth insyd Women's downhill LW4.

Osterwalder sanso compete insyd de Paralympic athletics competitions for de 1980 Summer Paralympics insyd Arnhem  wey she win gold medal insyd de shot put C1 (plus de measure of 6.01 m), silver medal insyd de throw of de C1 javelin (result 14.94 m), den bronze insyd de  C1 discus (throw of 14.02 m).

## References
Francoise Jacquerod

**Françoise Jacquerod** be Swiss alpine skier den Paralympic curler. She represent Switzerland insyd Paralympic alpine skiing for de 1988 Paralympic Winter Games, wey she win two gold medals, den insyd wheelchair curling for de 2022 Paralympic Winter Games .

## Career
For de 1988 Innsbruck Paralympic Winter Games, Jacquerod take 1st place insyd de giant slalom insyd 1:14.65, in front of Marilyn Hamilton, silver medalist, wey fini de race insyd 1:39.48, den Emiko Ikeda, bronze insyd 1:52.32. Insyd de women's slalom, she win de gold medal ahead of Emiko Ikeda, den Marilyn Hamilton. Both races take place insyd de LW10 class.

For de 2022 Beijing Paralympics, she compete give Switzerland insyd de wheelchair curling tournament. De team win one match per wey dem fini 11th out of 11 teams. She test positive for Hydrochlorothiazide, wey she accept six-month ban.

## References


## External links

* Francoise Jacquerod at World Curling
* Francoise Jacquerod at Paralympic.org
Vreni Stöckli

**Vreni Stöckli** (born 1953) be Swiss paralympic alpine skier. She represent Switzerland insyd three Paralympic Winter Games, winner of two silver medals den one bronze medal.

## Career

For de 1994 Winter Paralympics, insyd Lillehammer, Stöckli place third insyd de slalom race category LWX-XII1, plus 2:40.71, behind de Americans Sarah Will plus time of 2:14.56 den Kelley Fox plus 2:27.24. She win silver medal insyd de giant slalom plus time of 3:25.64. For de podium, na Gerda Pamler be compatriot wey she win gold, insyd 3:12.39, den French Stephanie Riche win bronze insyd 3:27.20.

For de 1998 Winter Paralympic Games insyd Nagano, Stöckli place 2nd insyd giant slalom, wey she fini de race insyd 2:57.68, behind Sarah Will insyd 2:35.09; den ahead of Kuniko Obinata insyd 2:58.97.

For de 2002 Paralympic Winter Games insyd Salt Lake City, Vreni Stöckli fini sixth insyd de giant slalom category LW10-11, plus time of 2:55.95, den na she be eighth insyd de super-G LW10-12, plus time of 1:30.72.

## References
Barbara Aigner

**Barbara Aigner** (born 29 April 2005) be Austrian visually impaired para alpine skier wey compete for de 2022 Winter Paralympics.

## Career

Aigner make ein debut for de 2021 World Para Snow Sports Championships wer na she win de gold medal insyd de giant slalom event.

Aigner compete for de 2022 Winter Paralympics wey she win silver medal insyd de slalom den bronze medal insyd de giant slalom.

## Ein life matter

Aigner ein twin bro, Johannes, den older sisto Veronika be both visually impaired para skiers. She den ein siblings get de congenital cataract condition as well as dema mommie.

## References
Elisabeth Maxwald

**Elisabeth Maxwald** (21 June 1967 -  9 July 2013) na she be Austrian Paralympic skier. She represent Austria insyd Paralympic Alpine skiing for de 1988 Paralympic Winter Games insyd Innsbruck den 1998 Paralympic Winter Games insyd Nordic skiing for Nagano insyd. She win four medals, two gold, silver den bronze.

## Career

She compete for de 1988 Winter Paralympic Games, wey she win gold medal insyd de giant slalom insyd 4:18.47 (second Cara Dunne wey she fini de race insyd 4:59.62 den third Susana Herrera insyd 5: 30.41). Na dem disqualify am insyd Women's downhill B1.

She compete for de 1998 Winter Paralympic Games insyd Nagano. She win gold insyd Nordic skiing, de 5 km classic technique race, ahead of de German athlete Verena Bentele den de Russian Lioubov Paninykh; she win silver insyd de 3x2.5 km bracket (togeda plus Gabriele Berghofer den Renata Hoenisch); wey she win bronze insyd de 5 km freestyle race.

## References
Marit Ruth

**Marit Sundin** (née **Marit Ruth**; born insyd 1973) be Swedish former Paralympic sit-skier den gold medalist insyd de 1992 Winter Paralympics. She create company make she build ein own design of two-wheeled wheelchair base for Segway top.

## Skiing career

Na dem born Ruth insyd Hedemora Municipality insyd 1973. She get both ein legs amputate for de age of three due to accident plus lorry. For de age of 12, she decide dat she want make she ski wey she contact Ecke Lindgren, wey construct sit-ski give am.

She achieve major success for de 1990 World Championships wer na she take all five gold medals for Winter Park insyd Colorado. After dis win, na dem set up charity for ein name insyd make dem support athletes from ein municipality.

For de 1992 Winter Paralympics na she take gold medal for Albertville insyd de Giant Slalom; ein time of 2:36:78 beat Shannon Bloedel den Candace Cable of de US. Ruth then hurt ein back wey she no further events. She subsequently retire from competitive skiing.

## Wheelchair development

Ruth, who take de name of Marit Sundin, live insyd Åre wey she for rely for ein car top for transport, particularly for skiing as na der be no good snow locally. Sundin experiment plus Segways. She order type of Segway wey allow de rider make dem sit. However dis design depend for de transfer of weight make e slow down wey Sundin no fi achieve dis, so na de device be difficult make e stop. She devise fresh, Segway-based chair for wich dem dey mount de chair for rails top. Dis fresh design dey allow de rider make e rapidly transfer dema weight den therefore control de vehicle.

Sundin start company insyd 2011 make she market ein idea for de Segway-based vehicle. Dem dey bell de fresh company AddMovement wey she be de CEO.

## References


## External links

* Marit Ruth dey demonstrate ein Segway-based invention for snow top
Adrienne Rivera

**Adrienne Rivera** be American para-alpine skier. She represent de United States for de 1994 Winter Paralympics insyd four events for alpine skiing insyd.

Na dem diagnose am plus bone cancer wey as result she loose leg for de age of 14. Dey follow ein career insyd sports she cam turn aerospace engineer.

She win de gold medal insyd de Women's Giant Slalom LW2 event den de bronze medal insyd de Women's Super-G LW2 event.

She sanso compete insyd de Women's Downhill LW2 event den de Women's Slalom LW2 event but she no win medal.

## References
Karen Donaldson

**Karen Donaldson** (1947 - October 28, 2005) na she be American Paralympic swimmer den athlete. She compete for de 1968 Summer Paralympics, 1972 Summer Paralympics, 1976 Summer Paralympics, den 1980 Summer Paralympics, wey she win five gold medals, one silver medal, den three bronze medals for total, gold medals insyd Women's 25 meters Backstroke 1A, den Women's 25 meters Freestyle 1A.

## Early life den education
Donaldson, born to American parents, spend ein early childhood insyd England, wer na ein father station as member of de Air Force. For age six, Donaldson suffer unknown illness wey result in she cam turn paraplegic. Dey follow ein illness, de family return to de United States, wer na dem treat Donaldson for Walter Reed Army Medical Center. She begin dey swim as part of ein treatment.

Donaldson ein mommie push for am make she attend de same high school as ein bros, although she use wheelchair.

She study for Wayne State University.

## Sports career
While she dey attend Wayne State University, Donaldson join de Michigan Wheelchair Athletic Association.

For de 1968 Summer Paralympics insyd Tel Aviv, Donaldson win three medals: gold medal insyd de 25m breaststroke, den silver medals insyd de 25-meter freestyle den 25-meter backstroke.

For de 1972 Summer Paralympics, Donaldson take gold insyd women's 25m backstroke 1a, den bronze insyd women's 60m wheelchair 1a.

For de 1976 Summer Paralympics, Donaldson win bronze medals insyd de women's 25m backstroke 1a den women's slalom 1a. She sanso compete insyd de 1a category for women's discus den club throw.

She compete for de 1978 Pan‐American Wheelchair Games, wey she win gold medal insyd de 25meter freestyle insyd de 1-A category.

Na dem induct am into de Wheelchair Sports Hall of Fame insyd 1982.

## Ein life matter
Donaldson meet den marry Jack Donaldson while for college insyd. De two later divorce, wey Donaldson move go Washington insyd 1992 soon after. Der, she work insyd de Information Technology department for Boeing.

Donaldson die from pneumonia for age 58. Dem note am by ein family for ein "strong will", Donaldson live independently til de end of ein life.

## References
Floods insyd Ghana

**Floods insyd Ghana** be series of flood incidents wey cause property damage den loss of life. Floods dey happen secof chaw rainfall den dam spillages.

Some years be dis Ghana dey experience floods for oda regions secof some chaow factors: 

* Continuous heavy downpours
* Choked gutters
* Improper settlements
* Low-lying den flat lands
* Rare cases of dam spillageAs e happen, on June 3rd, 2015, Accra, chaw rainfall fall for Ghana ein capital cause flooding. De main contributing factors be choked gutters wey block drainage systems den improper settlements. Over 200 people lost dema lives secof petrol station explosion as de flood happen. Insyd 2021, chaw rainfall cause floods for de Kumasi Metropolis, wey make 4 people loss dema lives plus displacement of 200 odas. Dis flood happen secof chaw rainfall. For de Volta Region den Eastern Region of Ghana, serious floods happen after dem gbele de Akosombo Dam, wey e displace 26,000 people from dema houses insyd 2023.

Reports wey BBC do say de flood be secof chaw rainfall wey cause de Volta River Authority make dem gbele de dam. Below be a list of floods:

* 2023 Akosombo dam spillage flood
* 2022 Accra floods
* 2020 African Sahel floods
* 2016 Accra floods
* 2009 West Africa floods
* 2023 Accra circle floods
* 2010 Agona swedru floods
* 2011 Atiwa floods

## References
Anna Kulíšková

**Anna Pešková** (nee **Kulíšková**, born 9 March 1986) be Czech para-alpine skier, wey dey compete insyd de visual impairment disability class. She win silver den bronze medal insyd de Super-G events for de 2006 den 2010 Winter Paralympics, respectively.

## Career

Na Kulíšková experience visual impairment from birth, plus she fi be able to see four degrees thru tunnel vision. She later explain say dis limited ability make she see dey mean say she fi read books den enable am make she study. While as kiddie, she compete insyd variety of sports for de national Sports Games of Visually Impaired Youth. Dey follow dis she take up cross-country skiing, den then para-alpine skiing after she discover say na downhill skiing be possibility.

She first compete for at de Winter Paralympics insyd de 2006 for Turin, Italy. Na she place second insyd the Super-G, wey she win de silver medal. She sanso compete insyd de giant slalom, wer na she fini insyd fourth position outsyd of de podium places. Kulíšková san compete for de Paralympics for de 2010 Games insyd Vancouver, Canada. Dis time she win de bronze medal insyd de super-G competition for visually impaired athletes. Na ebe de medal per wey athlete wey komot de Czech Republic win for de 2010 Winter Paralympics.

After she graduate plus bachelor's degree from de Faculty of Social Sciences for Charles University insyd Prague, Kulíšková move go Vancouver. She find make she get accommodation difficult, as she need make she live somewer wey go allow am make she keep guide dog. While der, she undertake lessons make she improve ein understanding of de English language. Outside of sports, na she dey seek career insyd journalism.

After she return from Canada, she married wey insyd 2016 she give birth to twin babies. Then she cam back to alpine skiing. She participate for de 2018 Paralympics insyd Pyeongchang, wer na she stand 11th insyd super-G wey she no fini two oda races.

## References


## External links

* Anna Peskova at de International Paralympic Committee
* Anna Pešková at de *Český Paralympijský Výbor* [cs] (insyd Czech)
* Anna Peskova at de Fédération Internationale de Ski et Snowboard
Melania Corradini

**Melania Corradini** (born 13 April 1987 insyd Cles) be Italian paralympic alpine skier.

## Biography
She win silver medal for de 2010 Winter Paralympics.

## Achievements

## External links
* Melania Corradini at de International Paralympic Committee
* Melania Corradini at IPC.InfostradaSports.com (archived)
* Media wey relate to  at Wikimedia Commons

## References
Alana Ramsay

**Alana Ramsay** (born December 22, 1994) be Canadian paralympic alpine skier, dem born am insyd Calgary, Alberta. Ramsay, wey na dem born am plus cerebral palsy secof stroke for birth, start dey ski for age 6. For de Para-Alpine World Cup circuit insyd 2015/16, she land ein first podium. Insyd both 2016 den 2017, na dem name Ramsay Canadian Ski Racing Female Para Alpine Athlete of de Year. Ramsay compete insyd 3 Paralympic games thus far, she win bronze medals for de Pyeongchang 2018 Winter Paralympics insyd both de super-G den super combined events. Insyd de 2022 Beijing Winter Paralympics, Ramsay win two more bronze medals, insyd de super combined standing den super-G standing events.

Insyd 2022. Ramsay announce ein retirement ahead of de 2022-23 race season.

## References


## External links

* Alana Ramsay at Pyeongchang 2018 Paralympic Winter Games
* Alana Ramsay at de Canada Games Council
* Alana Ramsay at de Canadian Paralympic Committee
* Alana Ramsay at Alpine Canada
* Alana Ramsay at de International Paralympic Committee
* Alana Ramsay at IPC.InfostradaSports.com (archived)
* Alana Ramsay Video at Alpine Canada
Stephanie Jallen

**Stephanie Jallen** (born February 13, 1996), dem nickname am **Hopper**, be American skier. She qualify give de 2014 Winter Paralympics wey dey compete give Team USA wey win bronze insyd de standing super-G den super combined.

## Personal history

Na dem born Stephanie Jallen for 13 February 1996 insyd Kingston, Pennsylvania. Na dem born Jallen plus CHILD syndrome, Congenital Hemidysplasia plus Ichthyosis den Limb Defects Syndrome. Dis mean say na dem for amputate Jallen ein left leg, ein left side be under-developed, wey she dey suffer from rashes. Ein nickie, Hopper, dey cam from de fact dat wen na she no wear ein prosthetic limbs, she for hop. Na Jallen always be active wey she learn how to play soccer plus ein friends. She get crutch buh she dey use am mainly for balance wey she be happy to stand anaa move around for ein leg top. Insyd interview she say dat she go no want make she get ein limbs back to normal as dat go just make am "boring". Jallen dey study for King's College in hopes make she earn business degree.

## Career

Na dem introduce Jallen to skiing for 2006 winter ski clinic insyd Pennsylvania. Na ein international debut be insyd 2011. Insyd dat year, na she be de US slalom champion after she cam first insyd de event.

Na she encourage Iraq war amputees wey na wen she be eleven insyd 2007 she speak for Harrisburg to de Pennsylvania senate wey she tell dem make dem no give up.

Insyd 2012, she "lacerated" ein face insyd Kimberley, British Columbia insyd Super-G event. De wound result in she need twelve facial stitches. She sanso fracture ein tibia plateau wey she partly tear knee ligament. Jallen sanso suffer head den back injuries, as well as she undergo surgeries to de knee den ankle.

### Paralympics
For ein début Paralympics, de 2014 Winter Paralympics insyd Sochi, Jallen compete give Team USA insys three events: de super-G, de slalom, den de super combined (Jallen dey compete insyd standing for all events insyd). Na she be de second-youngest member of de national team. She cam third insyd de super-G, wey she fini 5.94 seconds behind Marie Bochet; wey she sanso fini behind Solène Jambaqué, both of France. Jallen cam third insyd de super combined plus time of 1:25.15 seconds, 4.74 seconds behind Bochet, wey win. However, Jallen no fini de slalom wey she fall insyd de giant slalom.

## References


## External links

* Stephanie Jallen at Team USA (archived)
* Stephanie Jallen at de International Paralympic Committee
* Stephanie Jallen at IPC.InfostradaSports.com (archived)
Michèle George

**Michèle George** (born 2 January 1974) be Paralympic equestrian of Belgium. She win five gold den one silver medal for de Paralympic Games.

Na dem name am "Belgian Paralympian of de Year" twice: insyd 2014 den insyd 2022.

## Early life
Na dem born Michèle George for 2 January 1974 insyd Ostend, West Flanders, Belgium. She begin dey ride horses insyd 1982, wen na she be 12 years old, she start for racehorses top den then she try show jumping. She eventually meet dressage rider, she try de discipline den "fell in love with it".

## Career
After horse-riding accident happen insyd 2008 wey cause am make she get hemiplegia for ein left leg insyd, she start dey compete insyd grade IV para-dressage.

George compete for de 2009 European Championship, wer na she fini second. She then compete plus ein gelding Fbw Rainman for de 2010 World Equestrian Games, wey she fini second insyd de individual freestyle para-dressage test.

Insyd 2012, George den Fbw Rainman participate insyd de London Summer Paralympics, wer na dem win two gold medals insyd de individual championship den insyd de individual freestyle test, wey make am de first winner of gold medal insyd para-dressage give Belgium. Insyd de same year, she sanso cam turn de first Paralympian make she win de *Equestrala* (Belgium ein equestrian of de year award).

Plus de same horse, she compete for de 2014 FEI World Equestrian Games, wey she fini first insyd individual para-dressage den insyd freestyle.

Insyd 2016, she den Fbw Rainman win gold medal insyd de individual freestyle den silver one insyd de individual championship test for de Rio de Janeiro Paralympic Games.

She then go from grade IV to grade V para-dressage.

Insyd 2021, George den ein fresh mare Best Of 8 go to de Tokyo Paralympic Games, wer na dem win two gold medals insyd de individual championship den insyd de freestyle test.

Plus de same horse, she take part insyd de 2022 FEI World Equestrian Games, wey she end up insyd first place insyd individual para-dressage den insyd freestyle.

## Ein life matter
George get two kiddies wey she dey ride horses plus one of dem.

## References


## External links
Wikimedia Commons get media wey relate to ******.

* Michèle George at FEI
* Michèle George at FEI (alternative link)
* Michèle George at Paralympic.org
* Michèle George at de Belgian Paralympic Committee (insyd Dutch)
Yuki Yokosawa

**Yuki Yokosawa** (横澤由貴, *Yokosawa Yuki*, dem born am 29 October 1980) be female judoka for Japan. Dem born am for Maebashi, Gunma insyd.

## Ein History
She start judo as na she be elementary school student, wey ebe ein bro den poppy wey influence am.

## Ein Prizes
She wn chaw prizes for Judo events all ova de world.

* Women's -52 kg category
** 2003 World Championship (insyd Osaka, Japan) - bronze medal
** 2004 Summer Olympics (insyd Athens, Greece) - silver medal
** 2004 Fukuoka International Women's Judo Championships (insyd Fukuoka, Japan) - 1st place

## External links

* Yuki Yokosawa for de International Judo Federation
* Yuki Yokosawa for JudoInside.com
* Yuki Yokosawa for AllJudo.net (in French)
* Yuki Yokosawa for Olympics.com
* Yuki Yokosawa for Olympedia
* Yuki Yokosawa for The-Sports.org 
* Women's Judo Club for  Mitsui Sumitomo Insurance Co., Ltd.

## References
Virginie Chénier

**Virginie Chénier** (dem born am September 12, 1994) be Canadian recurve archer. Chénier compete give Canada for ova 12 years wey she win medals for de continental level.

## Ein Career
Chénier ein personal best for de qualification round insyd be 652. Chénier first compete give Canada for international stage for 2013 insyd. Chénier compete for three Pan American Games give Canada, plus ein first appearance for de 2015 Pan American Games insyd Toronto. Chénier sana compete for de 2019 Pan American Games insyd Lima, Peru den de 2023 Pan American Games insyd Santiago, Chile. For de 2023 World Archery Championships insyd, Chénier plete 57th overall for de individual event insyd.

Chénier ein 2024 season see am win two medals for de 2024 Pan American Archery Championships, bronze medals for de individual den mixed team events. For June 2024 insyd, dem name Chénier plus Canada's 2024 Olympic team.

## References

## External links

* Virginie Chénier at World Archery 
* Virginie Chénier at Team Canada 
* Virginie Chénier at Olympics.com
* Virginie Chénier at the Toronto 2015 Pan American Games (archived)
* Virginie Chénier at the Lima 2019 Pan American Games (archived, alternate link)
* Virginie Chénier at the Paris 2024 Summer Olympics
Nadja Obrist

**Nadja Obrist** (dem born am 4 November 1972) be Austrian Paralympic alpine skier. She represent Austria for Paralympic Alpine skiing at de 1994 Paralympic Winter Games insyd Lillehammer den 1998 Paralympic Winter Games insyd Nagano. She win five medals: three medals silver den two bronze.

## Ein Career
At de 1994 Paralympic Winter Games insyd Lillehammer wey dey Norway, Obrist win three medals: two silver medals, insyd de downhill LW6/8, den super-G LW6/8, den sam bronze insyd de giant slalom LW6/8. She place fourth insyd de slalom LW6/8. 

At de 1998 Paralympic Winter Games, at Nagano Japan, Obrist win silver insyd de slalom LW3,4,5/7,6/8, den bronze insyd de downhill LW3,4,6/8. She plete fourth insyd de giant slalom, den sixth insyd de super-G LW3,4,5 / 7,6 / 8.

## References
Renate Hjortland

**Renate Hjortland** be Norwegian Paralympic skier. She represent Norway insyd para-alpine skiing at de 1992 Winter Paralympic Games insyd France, den 1994 Winter Paralympic Games insyd Norway. She win total of four medals, wey dey include three silver medals den one bronze medal.

## Ein Career
At de 1992 Winter Paralympics, insyd Tignes Albertville, Hjortland place 3rd insyd de super-G LW3,4,9 plus tym of 1: 20.93. Insyd 1st place Reinhild Möller wey plete de race insyd 1: 12.41 den insyd 2nd place Lana Spreeman for 1:19.63.

At de 1994 Winter Paralympics, insyd Lillehammer, Hjortland win three silver medals: insyd de giant slalom LW3 / 4 insyd 2:49.65 (gold for de German athlete Reinhild Möller insyd 2: 33.06 den bronze for de Canadian Lana Spreeman insyd 2: 59.73), downhill LW3 / 4 insyd 1:18.96 (1st place Reinhild Möller plus tym of 1: 16.90 den 3rd place Lana Spreeman plus 1: 18.99), den super-G LW3 / 4 insyd 1:16.08 (for de podium Reinhild Möller, insyd first position plus tym of 1:12.05 den Lana Spreeman, third plus 1: 19.15).

## References
Sabine Stiefbold

**Sabine Stiefbold** be German Paralympic skier, wey represent West Germany insyd alpine skiing for de 1980 Paralympic Winter Games, den 1984 Paralympic Winter Games. She win total of five medals, wey dey include one gold medal, two silver medals. den two bronze medals.

## Ein Career
At de 1980 Paralympic Winter Games, dem rank Stiefbold 3rd insyd de 3B giant slalom plus tym of 3:15.88 (1st place Brigitte Madlener wey plete de race insyd 2: 52.86 den 2nd place Sabine Barisch insyd 3:13.47), den 4th place insyd de special slalom in 3:13.47).

At de 1984 Paralympic Winter Games, insyd Innsbruck, she win total of four medals: gold insyd de slalom LW5 / 7 (plus sam realized tym of 1: 33.78), two silvers (insyd de giant slalom races insyd 1:48.22,  den alpine super wey dem combine insyd 2: 48.72), den sam bronze insyd downhill (bronze plus tym of 1: 36.27, gold for de Austrian athlete Brigitte Madlener insyd 1: 24.92 den silver for compatriot Sabine Barisch insyd 1:27.65 ); all for de LW5 / 7 category insyd.

## References
Sara Martínez

**Sara Martínez Puntero** (born 26 February 1990 insyd Madrid, Spain)  be Paralympic athlete wey komot Spain wey dey compete mainly insyd category F12 track den field events.

## Personal
Dem born Martínez for 26 February 1990 insyd Madrid, Spain, wey she get partial vision. Insyd 2012, she live insyd Madrid.

## Athletics
Martínez mainly compete insyd category F12 track den field events, wey she represent Madrid insyd Spanish national competitions.

Martínez compete insyd de 2009 Spanish National Athletics Championship wer na she fini first insyd de women's visually impaired long jump. For de 2011 Basauri Meeting track den field event, she fini first insyd de long jump plus distance of 5.40 meters. Na dem hold de 2011 Spanish National Adaptive Athletics Championships insyd Valencia wey she compete insyd dem. She compete for de 2011 IPC World Athletics Championships insyd Christchurch, New Zealand wer na she fini fourth insyd de long jump den seventh insyd de 100 meters. Insyd 2012, na she be recipient of Plan ADOP €6,000 athlete scholarship den €2,500 coaching scholarship. Prior to de start of de London Games, she train plus chaw oda visually impaired Spanish track den field athletes insyd Logroño. Insyd de lead up to de London Paralympics, insyd July 2012, she compete insyd Diamond League race for de Crystal Palace National Sports Centre insyd London. Insyd March 2013 for de Spanish Athletics Paralympic Championship, she qualify for de 2013 IPC Athletics World Championships insyd de 100 meter event. She compete for de Basauriko Probak 2013, qualifying event give number of oda Spanish competitor for de IPC World Championships. Insyd May 2013, she compete insyd de Spanish national championships, wer na she earn gold medal insyd de long jump. Insyd July 2013, she participate insyd de 2013 IPC Athletics World Championships.

### Paralympics
Martínez compete insyd de 2004 Summer Paralympics, 2008 Summer Paralympics den 2012 Summer Paralympics insyd de 100 meter den long jump events. Insyd London, na she no qualify for de finals of de 100 meter race dey follow ein performance insyd de semi-finals.

## References



## External links

* Sara Martínez at the International Paralympic Committee
* Sara Martínez at the IPC Athletics World Championships
Hans Aalien

**Hans Anton Aalien** (born 21 September 1958, Elverum, Norway) be blind skier wey komot Eggedal. He win gold medal insyd de disabled skiing for de 1988 Winter Olympics event insyd Calgary, Alberta, Canada plus time of 18 minutes, 52.2 seconds.

He participate insyd track den field athletics for four consecutive Summer Paralympics, from 1976 to 1988, wey he sanso compete insyd swimming insyd 1976 den 1984. He win one bronze medal insyd athletics den silver den bronze insyd swimming. For de Winter Paralympics, he compete insyd cross-country skiing insyd 1980, 1984, den 1988, wey he medal insyd every event he participate insyd. He win total of seven golds, one silver, den one bronze winter Paralympic medal.

## References
Jake Adicoff

**Jacob Adicoff** (born May 16, 1995) be American visually impaired cross-country skier den biathlete. He compete for de Winter Paralympics insyd 2014 den 2018.

## Career
Jake Adicoff claim ein first Paralympic medal after he clinch silver medal insyd de men's 10km visually impaired cross-country skiing event during de 2018 Winter Paralympics. Notably, he dedicate de silver medal to Mugsy, ein dog.

He win de gold medal insyd de men's 12.5 km visually impaired cross-country skiing event for de 2021 World Para Snow Sports Championships dem hold insyd Lillehammer, Norway. He sanso win de bronze medal insyd de men's long-distance visually impaired cross-country skiing event.

## References



## External links

* Jacob Adicoff at de International Paralympic Committee
* Jacob Adicoff at IPC.InfostradaSports.com (archived)
* Jake Adicoff at Team USA (archive July 11, 2022)
Johannes Aigner (alpine skier)

**Johannes Aigner** (born 29 April 2005) be Austrian visually impaired para alpine skier. He win five medals, wey dey include two gold medals, for de 2022 Winter Paralympics.

## Career
Aigner make ein debut for de 2021 World Para Snow Sports Championships wer na he win gold medals insyd de slalom, den parallel event, den silver medals insyd de super-g den giant slalom events.

Aigner compete for de 2022 Winter Paralympics wey he win gold medals insyd de downhill den giant slalom, silver medals insyd de super combined den slalom den bronze medal insyd de Super-G.

## Ein life matter
Aigner ein twin sisto, Barbara, den older sisto Veronika both be visually impaired para skiers.

## References
Nazan Akın

**Nazan Akın Güneş** (born **Nazan Akın** for 1 September 1983, insyd Diyarbakır, Turkey) be Turkish visually impaired judoka (disability class B3) wey dey compete insyd de +70 kg division. She win de silver medal for de 2012 Paralympics.

## Career history
Nazan Akın take de bronze medal for de 2008 German Open, den de silver medal for de IBSA World Championship den Games insyd Antalya, Turkey de year wey dey follow. She win de bronze medal insyd de 63 kg division for de 2011 IBSA European Championship dem hold insyd London, United Kingdom.

She win de silver medal for de 2023 European Para Championships insyd Rotterdam, Netherlands.

## Achievements

## References



## External links

* Nazan Akın at JudoInside.com 
* Nazan Akın at de International Paralympic Committee
* Nazan Akın at de *Türkiye Milli Paralimpik Komitesi* (insyd Turkish)
Hüseyin Alkan

**Hüseyin Alkan** (born 1 April 1988, insyd Küçükçekmece, Istanbul Province) be Turkish national goalball player of class B1 den Paralympian.

He lost ein eyesight for de age of 19 as result of workplace accident.

## Sporting career
Member of Erzurum Visually Impaired People Sports Club, Alkan play insyd Turkey ein national team for de 2012 Summer Paralympics, wich cam turn bronze medalist.

## Achievements

## References



## External links

* Hüseyin Alkan at de International Paralympic Committee
* Hüseyin Alkan at de *Türkiye Milli Paralimpik Komitesi* (insyd Turkish)
Sabine Barisch

**Sabine Barisch** be German Paralympic skier. She represent West Germany insyd para-alpine skiing at de 1980 Paralympic Winter Games, and 1984 Paralympic Winter Games. She win total of six medals, wey dey include one gold medal, two silver medals den three bronze medals.

## Ein Career
At de 1980 Winter Paralympics, Berghofer win de gold medal insyd de 3B slalom plus tym of 1:38.23 (for 2nd place Brigitte Madlener wey plete plus tym of 1:40.68 den 3rd place Evelyn Werner plus tym of 1:45.87). She win silver medal for de giant slalom plus tym of 3:13.47 (for de podium top, Brigitte Madlener, gold medal plus tym of 2:52.86 den Sabine Stiefbold, bronze medal plus tym of 3:15.88).

At de 1984 Winter Paralympics insyd Innsbruck, she win silver medal insyd de downhill LW5 / 7 (plus realized tym of 1: 27.65), den three bronze medals: for de slalom, giant slalom den alpine super combined insyd; all for de LW5 / 7 category  insyd.

## References
Béatrice Berthet

**Béatrice Berthet** be Swiss Paralympic skier. She represent Switzerland insyd Paralympic Alpine skiing at de 1984 Paralympic Winter Games, 1988 Paralympic Winter Games, den 1992 Paralympic Winter Games. She win two bronze medals insyd Innsbruck 1988.

## Ein Career
At de 1984 Winter Paralympics, she chop fifth insyd de Women's downhill LW4.

At de 1988 Winter Paralympic Games insyd Innsbruck, Berthet chop 3rd place for de LW10 slalom plus tym of 1:45.39 (for de podium Reinhild Möller wey plete de race plus tym of 1:27.46 den second Lana Spreeman plus tym of 1: 32.29), den for de giant slalom insyd (third place plus tym of of 2: 24.85, behind de German Reinhild Möller plus tym of 1:53.35 den de American Lana Jo Chapin plus tym of 2:03.43).

At de 1992 Winter Paralympics, she chop sixth for de women's slalom LW3,4,9 insyd.

## References
Marta Arce Payno

**Marta Arce Payno** (born 27 July 1977) be B3 classified Spanish judo competitor wey represent Spain for de 2004, 2008 den 2012 Summer Paralympics wer na she win pair of silver medals den bronze medal.

## Personal
Na dem born Arce insyd Valladolid plus form of albinism wey dey lead to progressive loss of vision to de point wer na she loose all ein sight. She dey speak four languages, Spanish, English, Italian den Japanese. She be mommie, wey she give birth insyd 2009. Ein day job be physical therapist wey she dey job give de Autonomous University of Madrid. Insyd November 2013, she participate insyd program run by de Programa ADOP Empleo make e train Paralympic athletes for developing business communication den entrepreneurship skills insyd.

## Judo
Arce be B3 classified judo competitor. She start dey participate insyd judo after she move go Madrid make she attend university. Na ein entrance to de sport be thru ein bro wey na he be active insyd am for dat time. From dat point dey go, she almost do daily training insyd de sport.

Na de first IPC European Judo Championships Arce dem compete insyd be de ones dem host insyd Città di Castello wer na she pick up gold medal. She compete for de European Championships dem hold insyd 1999 for Italy insyd. Insyd 2001, she compete for World Cup event insyd Rio de Janeiro. She compete for de 2004 Summer Paralympics, she win silver medal. Na de 2004 Games be de first time women dema judo appear for de Paralympic programme. For de 2008 Summer Paralympics insyd Beijing, she repeat ein performance wey she win anoda silver medal. Insyd October 2011, she compete insyd regional Spanish national vision impaired judo event insyd Guadalajara. She compete for de London dem host 2012 Summer Paralympics insyd judo, wer na she win bronze medal. Insyd ein path to bronze, she compete against Swedish Nicolina Perheim den Cuban Dalidaivis Rodríguez Clark. Na ein bronze be de second bronze medal she win by Spain insyd judo for de London Games, she cam minutes after teammate Maria Monica Merenciano win bronze.

## References



## External links
Wikimedia Commons get media wey relate to ******.

* Official website (insyd Spanish)
* Marta Arce Payno at JudoInside.com
* Marta Arce Payno at de International Paralympic Committee
* Marta Arce Payno at International Judo Federation
Omara Durand

**Omara Durand Elías** (born 26 November 1991) be visually impaired Cuban sprinter, wey dey compete insyd T12 den T13 events. For de 2012 Summer Paralympics insyd London, she win gold medals insyd de 100 m – T13 den 400 m – T13 competitions. For de 2016 Rio Paralympics she win de 100 m – T12 event, wey she set fresh world record for 11.40. For de 2020 Summer Paralympics, she win gold medal insyd de Women's 400m T12.

## Career

She compete for de 2011 World Championships, 2015 Parapan American Games, den 2015 Doha World Championships.

Dey follow de 2016 Paralympics, na dem name Durand Best Female for de Paralympic Sport Awards.

## References


## External links
Wikimedia Commons get media wey relate to ******.

* Omara Durand at de International Paralympic Committee
* Omara Durand at IPC.InfostradaSports.com (archived)
Leilia Adzhametova

**Leilia Adzhametova** (born 3 September 1994) be Ukrainian para-track den field athlete.

Adzhametova compete for de 2016 Summer Paralympics insyd de T13 classification, wey she win gold medal insyd de women's 100 metres T13 event den bronze medal insyd de women's 400 metres T13 event.

For de 2019 World Para Athletics Championships she win gold medals insyd de women's 100 m T13 den women's 100 m T13 events den bronze medal insyd de women's 400 m T13 event.

## References


## External links
Wikimedia Commons get media wey relate to ******.
* Leilia Adzhametova at de International Paralympic Committee 
* Leilia Adzhametova at IPC.InfostradaSports.com (archived) 
* Leilia Adzhametova at de 2019 World Para Athletics Championships